Gondwanan lapset

Gondwanan lapset on Alexis Kourosin 1997 julkaistu saturomaani. Teos voitti Finlandia Junior -palkinnon vuonna 1997. Palkinto jaettiin tuolloin ensimmäisen kerran. 

Teoksen on kuvittanut venäläissyntyinen Alexander Reichstein. Kuvissa yhdistyvät valokuvat ja grafiikka. Kuvien pohjana ovat valokuvat kivistä ja kallioista. 

Kirjan päähenkilö on pieni linnunpoika, joka syntyy Gondwanan alkumantereeseen kuuluvalla pienellä saarella. Se on täynnä kysymyksiä ja etsii omaa tietään ja tapaa erilaisia eläimiä tuolla saarella. Jokaisella vastaantulijalla on omalaatuinen filosofiansa, mutta ne eivät tyydytä pientä kyselijää.

Lähteet 

Suomalaiset lastenkirjat
Vuoden 1997 kirjat